Սերունդներու կողմէ կուտակուած ազգային հարստութիւնը այս համայնքի ապագայ գոյատեւման առանցքային երաշխիքն է։ Այսօր, կարգ մը կէտերու վրայ այս համայնքի հաւաքական հարստութիւնը կը մսխուի, կը դատապարտուի ամլութեան։ Շատ կարեւոր համայնքապատկան կալուածներ դատապարտուած են ամլութեան։ Որեւէ միջոց կարելի չէ բանեցնել համայնքէն ներս՝ փոխելու համար այս ընթացքը, որ դժբախտաբար ճակատագրի մը վերածուելու վրայ է։